**Opfordring til at forældre tilmelder sig som familier**

**[Klasse/skole] går en søndagstur med mening d. 20 september 2020**

Kære elever og forældre,

[Skolens eller klassens navn] vil gerne være med til at gøre en forskel for forældreløse og udsatte børn i verdens fattigste lande. Derfor samler vi ind til SOS Børnebyernes årlige landsindsamling søndag d. 20 september 2020.

Vi håber, at I vil bakke op om initiativet og elevernes lyst til at hjælpe forældreløse og udsatte børn ved at tilmelde jer som indsamlere og gøre det til en hyggelig søndagsaktivitet med familien. I tilmelder jer på [www.sosindsamling.dk](http://www.sosindsamling.dk). Her vælger I en rute og får tilsendt materiale af SOS Børnebyerne.

**Lidt praktik**

Det tager ca. 2-3 timer at gå en rute, og hver rute giver i gennemsnit 1.000 kr. i bøtten. Jeres bøtter kan afleveres i banken i løbet af de efterfølgende to uger. Se afleveringssteder her: [www.sosindsamling.dk/aflevering](http://www.sosindsamling.dk/aflevering)

**Hvad går pengene til?**

Pengene går til SOS Børnebyernes arbejde med forældreløse og udsatte børn i og udenfor børnebyerne. I børnebyerne giver SOS Børnebyerne udsatte og forældreløse børn et nyt hjem, en ny familie og en ny SOS-mor, der holder børnene i hånden hele vejen gennem deres opvækst, indtil de er voksne og flyvefærdige. Uden for børnebyerne arbejder SOS Børnebyerne forebyggende med sårbare og udsatte familier for at forhindre, at fattigdom splitter familien ad og efterlader børnene alene.

 **Kort om SOS Børnebyerne**

SOS Børnebyerne arbejder for at sikre forældreløse og udsatte børn et kærligt hjem og en tryg opvækst i en familie. SOS Børnebyerne er til stede i over 130 lande med over 500 børnebyer og 2000 projekter, der bidrager til at give udsatte og forældreløse børn og unge en tryg opvækst, en uddannelse og en fremtid. Læs mere på [www.sosbornebyerne.dk](http://www.sosbornebyerne.dk/)